એક તરફ રેખાનું પાત્ર તોફાની શેડ ધરાવતું હતું તો સદમાની નેહલતા મલ્હોત્રા અલગ રૂપરંગ ધરાવતું પાત્ર હતું.આ એક ફિલ્મે સાબિત કરી દીધું હતું કે શ્રીદેવીમાં કેટલી વિવિધતા ભરેલી છે.આ ફિલ્મમાં તેણે યુવાનવયની પણ માનસિક રીતે નબળી યુવતીનું પાત્ર ભજવ્યું હતું જે નાના બાળક જેવી હોય છે.આ પ્રકારનું પાત્ર પડકારભર્યુ હતું પણ શ્રીદેવીએ ઓવર એકટિંગ વિના આ પાત્રને બખુબી ભજવ્યું હતું.આ ફિલ્મ જેમ કમલ હાસન માટે કારકિર્દીની સર્વશ્રેષ્ઠ ફિલ્મ હતી તો શ્રીદેવીની પણ યાદગાર ફિલ્મ હતી.